《亏欠》
宋代·林希逸

休放闲愁到酒边，眼前亏欠是良缘。六王才毕秦关失，二寇俱平晋社迁。

月满一轮须渐破，屋留三瓦莫教全。谁名缺减人间世，虽道胡僧也自贤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。